
[bookmark: _Hlk108011017][bookmark: _Hlk118372220]Na temelju članka 7. i 12. Zakona o ustanovama (Narodne novine, broj 76/93, 29/97, 47/99, 35/08, 127/19, 151/22), članka 9. stavka 3. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23, 145/23, 145/24, 146/25, 22/26) i članka 27. Statuta Grada Zlatara („Službeni glasnik Krapinsko-zagorske županije“, broj 36A/13, 9/18, 9/20, 17A/21 i 51/25), na prijedlog gradonačelnice Grada Zlatara, Gradsko vijeće Grada Zlatara, na ----- sjednici održanoj dana ----------- donosi 
ODLUKU O IZMJENI ODLUKE O OSNIVANJU USTANOVE DJEČJI VRTIĆ I JASLICE „ZLATARSKO ZLATO“
Članak 1.
U Odluci o osnivanju ustanove Dječji vrtić i jaslice „Zlatarsko zlato“ („Službeni glasnik Krapinsko-zagorske županije“, broj 4/96, 22/20 i 28/23) u članku 3. stavak 3. mijenja se i glasi:
„Djelatnost iz stavka 1. ovoga članka Ustanova obavlja u sjedištu te u područnim objektima na adresama Ulica dr. Jurja Žerjavića 3, Zlatar i Sajmišna ulica 70A, Zlatar.“
Članak 2.
 	Ova Odluka stupa na snagu osmog dana od dana objave u „Službenom glasniku Krapinsko-zagorske županije“.

KLASA: ------------------------
URBROJ: ---------------------
U Zlataru, ______ 2026. godine

OBRAZLOŽENJE PRIJEDLOGA ODLUKE O IZMJENI ODLUKE O OSNIVANJU USTANOVE DJEČJI VRTIĆ I JASLICE „ZLATARSKO ZLATO“
I. PRAVNI TEMELJ
Pravni temelj za donošenje Odluke o izmjeni Odluke o osnivanju ustanove Dječji vrtić i jaslice „Zlatarsko zlato“ sadržan je u člancima 7. i 12. Zakona o ustanovama („Narodne novine“, broj 76/93, 29/97, 47/99, 35/08, 127/19 i 151/22), članku 9. stavku 3. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26) te članku 27. Statuta Grada Zlatara („Službeni glasnik Krapinsko-zagorske županije“, broj 36A/13, 9/18, 9/20, 17A/21 i 51/25).
II. RAZLOZI ZA DONOŠENJE ODLUKE
Grad Zlatar, kao osnivač ustanove Dječji vrtić i jaslice „Zlatarsko zlato“, provodi projekt izgradnje novog područnog objekta dječjeg vrtića na adresi Sajmišna ulica 70A, Zlatar.
Izgradnjom novog objekta stvaraju se preduvjeti za proširenje prostornih kapaciteta ustanove te unaprjeđenje dostupnosti i kvalitete usluga predškolskog odgoja i obrazovanja na području Grada Zlatara.
S obzirom na to da važećom Odlukom o osnivanju ustanove Dječji vrtić i jaslice „Zlatarsko zlato“ nije obuhvaćena nova lokacija na adresi Sajmišna ulica 70A, potrebno je izmijeniti osnivački akt ustanove na način da se navedena lokacija utvrdi kao dodatni područni objekt u kojem će ustanova obavljati svoju djelatnost.
Predloženom izmjenom članka 3. stavka 3. Odluke o osnivanju usklađuje se osnivački akt s planiranim proširenjem prostornih kapaciteta ustanove.

